  Майя Бывальцева Удмуртилэн тӧроез Александр Соловьёв Россиысь Кун Думае депутатъёсы быръёнын куаразэ сётӥз Удмурт кун университетлэн кыкетӥ корпусысьтыз быръён участокын, ивортэ «Удмуртия» агентстволэн корреспондентэз. «Кӧня асме тодӥсько, ноку ӧй кельтылы (быръёнъёсты — ред.), нош тодӥсько мон асме 18 аресысеным, сыӵе эрикрад асьмелы сётэмын 18 арес тырмем бере. Кыӵе мылкыдын лыктӥсько… «Родиналы долг сётыны» уг шуы, кулэ аслэсьтыд валамдэ возьматыны но умой адямиос понна куара сётыны. Мон сое умой мылкыдын лэсьтӥ», — вераз Удмуртилэн тӧроез. «Мар понна куара сётӥськомы?» юанлы Александр Соловьёв вераз, куара сётоно азинскон но огсыр улон понна. «Та кык кылъёсты люкыны уг луы — азинскон но огсыр улон. Туж потэ, асьмелэн со пӧрме кадь — ми лэсьтӥмы ваньзэ, Удмуртиын быръёнъёс зэмлыко но катъя мед ортчозы шуыса», — пусйиз улосвыллэн кивалтӥсез. Вераны кулэ, быръёнъёс — со калыклэсь мылкыдзэ тодон гинэ ӧвӧл, праздник но. Куара сётон бере Удмуртилэн тӧроез калык шудонъёсы пыриськиз. Соос быръён участокысь потонын радъяськизы. Тегъёс: Политика быръёнъёс Удмуртия Россия АлександрСоловьёв КунДума  